
JUDETUL MEHEDINTI  
Anexa 1
La PH nr.11 din 10  03 2025 
  REGULAMENT
privind aprobarea decontarii cheltuielilor de transport, de la domiciliu la serviciu si retur, ale personalului contractual si ale functionarilor publici, din cadrul aparatului de specialitate al Primarului comunei Gruia   

Art. 1.
(1) Prezentul regulament are ca obiect stabilirea procedurilor şi a documentelor justificative ce trebuie prezentate la decont de persoanele implicate, precum  şi a rolului autorităţilor administraţiei publice locale, în vederea decontării cheltuielilor cu efectuarea navetei personalului contractual si ale functionarilor publici, din cadrul aparatului de specialitate al Primarului comunei   Gruia 
(2) În întelesul prezentului regulament , termenii  şi expresiile folosite au următoarea semnificaţie:
a) beneficiari – funcţionarii publici și personalul contractual din cadrul aparatului de specialitate al primarului comunei   , îndreptăţiţi la decontarea cheltuielilor de navetă, care nu deţin locuinţă în localitatea unde au locul de muncă;
b) localitate – în conformitate cu dispoziţiile alin. (2) al art. 2 din Legea nr. 351/2001 privind aprobarea Planului  de amenare a teritoriului naţional, secţiunea IV-a – Reţeaua de localităţi - cu modificările şi completările ulterioare - prin localitate se înţelege: capitala României, municipii, oraşe, sate reşedinţă de comună, sate componente ale comunelor şi sate aparţinând municipiilor şi oraşelor;
c) localitatea de domiciliu/reşedinţă – localitatea  din mediul urban sau din mediul rural în care persoana are domiciliul/reşedinţa, potrivit documentelor de evidenţă a populaţiei;
d) navetă – deplasarea dus-întors a beneficiarilor din localitatea de domiciliu/reşedinţă într-o altă localitate unde aceştia îşi au locul de muncă.
Art. 2.
(1) Autorităţile administraţiei publice locale cuprind în bugetul local, sume destinate decontării cheltuielilor cu efectuarea navetei personalului contractual si a functionarilor publici, din cadrul aparatului de specialitate al Primarului comunei  care nu dispun de locuinţă în localitatea  unde au locul de muncă.
(2) Sumele destinate navetei beneficiarilor prevăzuţi la alin. (1) se asigură din bugetul local al comunei 
Art. 3.
(1) Beneficiază de decontarea cheltuielilor cu naveta personalul contractual si  functionarii publici, din cadrul aparatului de specialitate al Primarului comunei , care nu deţin locuinţă în localitatea unde aceştia îşi au locul de muncă.
(2) Cheltuielile cu efectuarea navetei se decontează doar atunci când distanţa ce trebuie parcursă zilnic depăşeşte limita teritorială a localităţii în care se găseşte locul de muncă.
Art. 4.
(1) Naveta beneficiarilor poate fi efectuată cu:
a) mijloace de transport ale operatorilor de transport autorizaţi (transport în comun efectuat cu microbuze sau autobuze);
b) autoturismul proprietate personală sau deţinut legal cu orice titlu (contract comodat, procură notarială, etc.)
Art. 5.
În vederea decontării lunare a cheltuielilor de transport, autoritatea executivă sau ordonatorul de credite analizează cererile pentru decontarea cheltuielilor de transport, lunar,  având în vedere următoarele elemente: 
a) existența cererii prin care se solicită decontarea cheltuielilor de transport, potrivit modelului prevăzut în Anexa la prezentul Regulament, care face parte integrantă din acesta; 
b) domiciliul/reședința solicitantului dovedite cu mențiunile cuprinse în cartea de identitate, potrivit prevederilor Legii nr. 287/2009 privind Codul civil, republicată, cu modificările ulterioare; 
c) dacă solicitantul deţine sau nu o locuinţă în localitatea unde are locul de muncă, pe baza declaraţiei pe propria răspundere, potrivit modelului prevăzut în Anexa la prezentul Regulament;
d) distanța, în kilometri, între localitatea de domiciliu/reședință și localitatea în care se află situat locul de muncă; 
e) mijloacele de transport în comun cu care se deplasează solicitantul între localitatea de domiciliu și localitatea în care se află situat locul de muncă; 
f) valoarea unui abonament lunar pe fiecare tip de mijloc de transport în comun;
g) valoarea biletelor pe fiecare mijloc de transport, numai în următoarele situații: pe ruta respectivă nu se emit abonamente sau beneficiarul utilizează mai multe mijloace de transport în comun;
 h) opțiunea beneficiarului privind mijlocul de transport utilizat dintre cele prevăzute la Art. 4, opțiune care este prioritară;
 i) respectarea regulilor pentru decontarea cheltuielilor cu deplasarea, prevăzute la Art. 7. 
(2) Autoritatea executivă sau ordonatorul de credite analizează și verifică solicitările, aprobă lunar cererile solicitanților și deschide credite pentru efectuarea plăților.
 (3) În cazul în care există indicii că solicitantul deține locuință în localitatea în care își are locul de muncă, primarul dispune efectuarea unei verificări în cazul solicitantului respectiv și, pe baza raportului întocmit de către persoanele cu atribuții în acest sens, emite o dispoziție prin care aprobă sau respinge decontarea. 

(4) Cererea pentru acordarea sumei forfetare pentru achitarea cheltuielilor de transport se întocmește în nume propriu și se depune la sediul instituției unde își desfășoară activitatea beneficiarul. 

Art. 6.
 (1)În vederea stabilirii sumelor necesare decontării cheltuielilor de transport, în perioada 1-31 ianuarie a fiecărui an, beneficiarii înştiinţează, în scris, primarul unităţii administrativ-teritoriale sau ordonatorul de credite că pe parcursul anului vor solicita decontarea cheltuielilor de transport la şi de la locul de muncă, cu specificarea nivelului estimat al valorii totale.

Art. 7.
 (1) Decontarea abonamentelor/biletelor de transport emise de operatorii de transport auto pentru beneficiari se asigură la valoarea acestora. 
(2) Sunt acceptate la decont biletele emise zilnic de operatorii de transport numai în situațiile în care pe ruta respectivă nu se emit abonamente sau atunci când beneficiarul utilizează mai multe mijloace de transport în comun. 
(3) Distanța pentru care se decontează abonamentul/biletul și care este înscrisă pe documentul justificativ este distanța dintre localitatea de domiciliu/reședință a beneficiarului și localitatea în care se află locul de muncă. 
(4) Decontarea cheltuielilor cu efectuarea  navetei  se face pentru autoturismul proprietate personală sau deținut/ă legal cu orice titlu  astfel :
-Solicitantul   va   primi  contravalorea   biletului  dus /intors  pe un  mijloc de transport in comun ,intre  localitatea de domiciliu si sediul primariei  comunei Gruia  . 
  (5) Beneficiarul face dovada efectuării deplasării cu documentele prevăzute în Cerere pentru decontarea lunară a deplasării, anexa la prezentul regulament. 
  (7)  Primarul unității administrativ-teritoriale/ordonatorul de credite are obligația efectuării plății abonamentelor/biletelor și contravalorii transportului efectuat cu autoturismul proprietate personală sau deținut legal cu orice titlu, în luna următoare celei pentru care au fost prezentate documentele justificative, cu incadrarea in bugetul aprobat. 
 Primarul unității administrativ-teritoriale/ordonatorul de credite, prin compartimentul financiar-contabil, răspunde de arhivarea și păstrarea documentelor justificative prezentate la decont.
 (8) Compartimentul financiar-contabil, din cadrul Primăriei comunei răspunde de arhivarea şi păstrarea documentelor justificative prezentate la decont.
 (9) Decontarea cheltuielilor   cu efectuarea navetei:
a) se realizează proporţional cu perioada de activitate din cadrul unei luni calendaristice, pe baza pontajului lunar;
b) nu se realizează pe perioada concediilor de odihnă, concediilor medicale, participarii la cursuri sau a suspendării rapoartelor de serviciu ale beneficiarilor.

PRIMAR
Bengescu Marian Sorin 






Anexa la Regulament 
CERERE
pentru decontarea lunară a cheltuielilor de transport
        	Domnule Primar,
        Subsemnatul/Subsemnata, _________________    ____________, posesor/posesoare al/a B.I./C.I. seria ________ nr. ______________, având CNP ________________________, angajat/ă în cadrul ______________________ ________________ având funcția de________________________, solicit decontarea cheltuielilor de transport pe luna____________ anul _______, în cuantum de _______________lei, reprezentând contravaloarea: 
|_| abonamentului; 
|_| biletelor de călătorie;
|_| bonurilor de carburant. 
      Atașez următoarele documente doveditoare: - dacă deplasarea se efectuează cu mijloc de transport în comun:
 |_| copie a B.I./C.I.;
 |_| abonament; 
 |_| bilete de călătorie; 
- dacă deplasarea se efectuează cu autoturismul proprietate personală:
          |_| copie a B.I./C.I.; 
          |_| copie a certificatului de înmatriculare al autoturismului (dacă este înmatriculat pe numele persoanei solicitante sau al soțului) sau altă dovadă a proprietății asupra mijlocului de transport
          |_| împuternicire notarială (dacă autoturismul înmatriculat pe numele altei persoane); 
          |_| contract de comodat (dacă autoturismul este înmatriculat pe numele altei persoane); 
          |_| bonuri de carburant.
        Data__________________                                             Semnătura _____________

Anexa la Regulament
ÎNȘTIINȚARE
în vederea stabilirii sumelor necesare pentru decontarea cheltuielilor cu transportul între localitatea de domiciliul/reședintă și localitatea unde se află locul de muncă

Către:
Primarul Comunei Gruia 
Compartimentul financiar contabil

Subsemnatul/Subsemnata, . . . . . . . . . ........................... posesor/posesoare al/a B.I./C.I. seria . . . . . . . . . . nr. . . . . .  . ., CNP . . . . . . . . . ., angajat(ă) în cadrul . . . . . . . . . ................................................................................................., având funcţia de	.....................................................................,
În conformitate cu prevederile art 4 din H.G nr. 39/2024 privind aprobarea modalităţii de decontare a cheltuielilor de transport pentru funcţionarii publici şi personalul contractual din cadrul familiei ocupaţionale "Administraţie" din aparatul de specialitate al primarilor comunelor şi al instituţiilor şi serviciilor publice de interes local, înfiinţate în subordinea, coordonarea sau sub autoritatea consiliilor locale din comune și art. 11^1 din Legea nr.153/2017 privind salarizarea personalului plătit din fonduri publice, cu modificările și completările ulterioare:
Prin prezenta vă informez că, pe parcursul anului 2025, voi solicita decontarea cheltuielilor cu transportul la şi de la locul de muncă, cu masina proprietate personală sau abonament transport public în comun.
În raport de costurile actuale (pentru abonament/bilet de călătorie/carburant) și ținând cont de zile lucrătoare aferente anului 2025, estimez că suma totală necesară decontării cheltuielilor pentru transport în anul 2025 este de 	_____________lei.
Nota:
Decontarea cheltuielilor cu efectuarea navetei:
a) se realizează proporțional cu perioada de activitate din cadrul unei luni calendaristice, pe baza pontajului lunar.
b) nu se realizează pe perioada concediilor de odihnă, concediilor medicale sau a suspendării raporturilor de serviciu/contractelor individuale de muncă ale beneficiarilor.

Data …………..	Nume și prenume
Semnatura

